AS Roma, gafă de proporții în Cupa Italiei. Cum a încălcat antrenorul regulamentul.
Roma a făcut şase schimbări în partida cu Spezia, lucru interzis de regulament. Capitolinii au pierdut meciul, scor 2-4, ce conta pentru optimile Cupei Italiei. Romanii nu sunt la prima încălcare a regulilor jocului.
AS Roma a pierdut partida cu Spezia, din optimile Cupei Italiei. Meciul de la Roma a avut de toate.Șase goluri, dintre care patru marcate de Spezia, două eliminări, şi, lucru rar, șase schimbări ale romanilor. Cu asta, antrenorul Paulo Fonseca a încălcat regulamentul, care îi permite doar cinci schimbări.La scorul de 2-2, AS Roma avea deja doi eliminaţi. Așa că antrenorul a mai făcut două schimbări, pe lângă cele patru deja efectuate. Chiar dacă Roma ar fi câştigat partida, Spezia s-ar fi calificat mai departe în urma contestaţiei.Capitolinii nu sunt la prima eroare ridicolă. În prima etapă a sezonului, Diawara a jucat 89 de minute la prima echipă, deși fusese înregistrat ca jucător la echipa sub 23 de ani. AS Roma a pierdut jocul cu 3-0, la masa verde.